google/wiki40b huggingface dataset:
Malchow

Historie

Malchow ble første gang nevnt i 1344. Inntil 1920 var den en selvstendig kommune som da ble slått sammen med Berlin. Stadtrandsiedlung Malchow ble fradelt Malchow i 1985 og er nå ortsteil i Pankow.

Geografi

Malchow grenser til ortsteilene Stadtrandsiedlung Malchow, Wartenberg og Neu-Hohenschönhausen og omfatter innsjøen Malchower See.
Søren Søndervold

Handling

Den gamle og stolte bonden, Lars Søndervold, driver gården Sønderø sammen med sin unge sønn, Søren. Den ligger hyggelig anbrakt ved en dansk fjord. Tingene har ikke gått helt som de skulle og en dag må far og sønn forlate deres fedrehjem og øy som en provinsmatador fra nærmeste kjøpstad har overtatt.
KOLON teater

KOLON teater var en liten, norsk alternativ teatergruppe med ulike skuespillere som eksisterte fra 1980 og til 2009. Teatret har turnert på videregående skoler og ungdomsskoler med den hensikt å skape debatt om ulike tema som angår ungdom, deriblant spørsmål knyttet til rusmidler, med teaterets virkemidler. De ulike turnegruppene har spilt 3 556 forestillinger, og hvert år har de ulike gruppene spilt for 30 000-40 000 ungdommer.

Turnévirksomhet

I løpet av årene 1980 til 2009 hadde KOLON 97 skuespillere ansatt. Gruppene besto som hovedregel av fire skuespillere i alderen 20-26 med jevn fordeling mellom kjønnene. Gjennomsnittalderen gjennom tidene var 24 år. KOLON teater spilte for over 80 prosent av alle videregående skoler i Norge i samtlige fylker. Tilsammen har 814 000 ungdommer i alderen 15-19 år sett en KOLON-forestilling.
Med to unntak ble KOLONs teatermanus skrevet av Rolf Magnus Orø (født 1955). De fleste produksjoner besto av en to-akter, hvor første del var en dramatisering av temaet «ungdom og rusgifter». Den siste avdelingen var en gjennomgående teaterforestilling, ofte basert på rolletyper som var blitt presentert i første avdeling. Humor og musikk var viktige ingredienser.
KOLON teater utførte 170 årsverk fordelt på 29 produksjoner. Som oppfølging ble det arrangert kulturverksted i årene 1995-2008 hvor mer enn 3 000 ungdommer fra store deler av Norge deltok.

Bakgrunn

Informasjon om rusgifter var fraværende i videregående skole, og avholdsorganisasjonen NGU (Norges Godtemplar Ungdomsforbund) / JUVENTE ønsket å styrke dette arbeidet med slik informasjon. NGU hadde eksperimentert med idéteater som form gjennom 1970-tallet. Dag Endal, Kari Nyutstumo og Rolf Orø startet et utviklingsprosjekt som var ment å vare ett år, men KOLON teater ble svært godt mottatt og gruppe etter gruppe ble produsert og igangsatt turné.
 Gjennomgående for KOLONs faglige vinkel var å sette spørsmålstegn ved de positive sidene ved alkohol og problematisere fra dette utgangspunktet. Teoriene til overlege Hans Olav Fekjær var KOLONs faglige base.

Kamp om finansiering

Det ble en stadig kamp om økonomi, men Edruskapsdirektoratet (senere Helsedepartementet) støttet KOLON økonomisk med rundt halvparten av de nødvendige midler. Resterende inntekter kom fra salg til skoleverket.
Terskel (geologi)

En terskel er en grunn sone ved munningen av en fjord som er dannet av en endemorene fra isbreen som gravde ut fjorden.
En terskel kan også være en påbygning eller nedsenkning i en elveprofil på tvers av et elveleie, med konstant eller varierende høyde/dybde. Terskler finnes naturlig i alle vassdrag i varierende grad, men de bygges også for ulike formål, hovedsakelig biotop/miljøtiltak og sikringstiltak.
Morgensol barnehjem

Morgensol barnehjem var et kommunalt barnehjem på Laksevåg i Bergen, opprettet i 1914. Etter at Laksevåg kommune ble sammensluttet med Bergen kommune, overtok Bergen kommune driften av barnehjemmet. I 1981 ble driften overført til Hordaland fylkeskommune, og i 1988 skiftet institusjonen navn til Kringsjå barnehjem. I dag har institusjonen navnet Fosterhjemstjenester i Bergen, avdeling Kringsjå ressurssenter, med adresse Øvre Holen 33.

Historie

Den 2. oktober 1914 behandlet Laksevåg Sognestyre et tilbud fra kjøpmannen Jacob Joh. Larsen «…om å skjenke en del av sin eiendom Kringsjå til kommunen til et barnhjem.» I henvendelsen het det at hjemmet skulle være «…for foreldreløse barn eller barn fra hjem som er således beskaffen at de ikke har det godt…». Sitatet er hentet fra en oppsummering om barnehjemmets historie, funnet i arkiv etter Laksevåg formannsskap. Av statuttene for barnehjemmet går det fram at «Maalet er at give slike barn en god og kristelig opdragelse.» Videre står det i en skyldsetningsforretning av 25. november 1914 at «parcellen som er bebygd skal hede Laxevaag barnehjem «Morgensol».» Der stod et hus til barnehjemmets disposisjon på eiendommen. Hjemmet ble satt i drift i august 1915 med 12 barn.
Ifølge statuttene skulle det vanligvis ikke betales for opphold i barnehjemmet. Man ville likevel ta imot enkelte barn mot et årlig bidrag fastsatt av bestyrelsen. De fleste barna var foreldreløse barn fra to år og oppover. Meningen var at de skulle oppholde seg i barnehjemmet til konfirmasjonsalder, da bestyrelsen ville søke passende arbeid for barna.
Barnehjemmet ble påbygget i 1926, og i 1933. Ved påbyggingen i 1933 fikk hjemmet plass til 23 barn. Bygningen ble sterkt skadet under Bombingen av Laksevåg i 1944, og måtte midlertidig fraflyttes. Men barna flyttet tilbake samme år. På femti-tallet sank behovet for barnehjemsplasser, og mellom 1954 og 1960 hadde gjennomsnittlig 12 barn opphold ved institusjonen. De fleste barna var fra Laksevåg kommune, men barnehjemmet tok imot barn også fra andre kommuner.

Arkivet

Hordaland fylkesarkiv oppbevarer det meste av arkivet etter barnehjemmet Morgensol. Bergen byarkiv oppbevarer fragmenter av arkivet etter barnehjemmet. Her finnes forhandlingsprotokoller fra 1914-1964, en inventarfortegnelse og noe regnskap. Vedtak om plassering av barn kan finnes i arkivene etter barnevernsnemnder og sosialkontorer. En del av disse er overført til Bergen Byarkiv. I de kommunale arkivene vil det også kunne finnes opplysninger om drift, tilsyn og bygningsforhold.
Nanzheng

Nanzheng (kinesisk: 南郑县; pinyin: Nánzhèng Xiàn) er et fylke i provinsen Shaanxi i Kina. Det er understilt byprefekturet Hanzhong.
I 1999 hadde fylket 526.062 innbyggere.

Kulturminner

Det neolittiske funnstedet Longgangsi (Longgangsi yizhi 龙岗寺遗址) ble i 2006 erklært del av Folkerepublikken Kinas nasjonale kulturarv.
Saraburi (provins)

Changwat Saraburi (norsk: provinsen Saraburi) er en provins i det sentrale Thailand. Provinsen grenser mot følgende thailandske provinser fra nord mot sør (med klokken): Lopburi, Nakhon Ratchasima, Nakhon Nayok, Pathum Thani, og Ayutthaya.
Arealet er 3 576,5 km², og befolkningen (2000) anslås til 575 050 innbyggere. Provinshovedstad er byen Saraburi.
Gloucestershire Constabulary

Gloucestershire Contabulary er en britisk politistyrke med ansvar for grevskapet Gloucestershire i England.
Styrken er delt i tre divisjoner: Cheltenham and Tewkesbury, Cotswolds and Stroud og Forest and Gloucester. Hovedkvarteret har siden 1921 i Cheltenham, men i desember 2005 flytter det til Gloucester.
Kontrollorganet for styrken er Gloucestershire Police Authority.
A Tale of Two Cities

Handling

Handlingen utspiller seg i dels London, dels Paris, før og under den franske revolusjon. Fortellingen følger flere hovedpersoner, fremst Charles Darnay, en fransk aristokrat som til tross for sin gode natur faller offer for de revolusjonære, og Sydney Carton, en britisk advokat som forelsker seg i Darnays hustru, Lucie Manette.
De to mennene synes å være tenkt som dobbeltgjengere.
Merdø

Navnet

Stedsnavnet Merdø kommer sannsynligvis fra ordet «merd» som er et gammelnorsk ord for ruse (fiskeruse). Navnet viser til havnebassenget innenfor øya. Bassenget har form som en ruse med munningen vestover og bunnen mot øst. Havna har god ankerbunn og er nevnt i alle beskrivelser av norskekysten.

Natur

Geologisk er Merdø en del av israndavsetningen Raet, og nesten hele Merdø inngår i Raet nasjonalpark. Merdø har også en sjelden flora, men øya gror nå stadig til med mer løvskog og kratt.

Historie

Gravrøyser fra bronsealderen finnes to steder på øya, på Lakseberget og Støttavla. De første kilder som forteller om fast bosetting på Merdø er fra 1300-tallet, og bebyggelsen oppsto i nær tilknytning til stadig økende seilskutetrafikk i Skagerrak. Merdø er avmerket på alle gamle nederlandske sjøkart fra 1580, og var en av de viktigste uthavnene ved Skagerrak. Merdø havn ligger mellom øya Merdø og stedet Revesand på Tromøy, havneområdet kalles også Revesandsfjorden. Havna har to muligheter for inn- og utseiling, gjennom Vestre Gabet eller Østre Gabet. Vertshus, tollstasjon og skipsverft er nevnt i skrifter fra 1600-tallet. Senere kom losstasjon, skole og butikk. 
På Merdø ligger et vel bevart gammelt skipperhus som i dag er Merdøgaard museum, som tilhører Aust-Agder museum og arkiv i Arendal. Lengst vest på Merdø ligger Gravene; en lokalitet som ble benyttet som gravplass for ilanddrevende ukjente sjøfolk. På øyas høyeste punkt, Vestre Valen, sår en loshytte som var utkikkspunkt for øyas mange loser. Der er to kompassroser hugget i fjellet med årstallet 1654. Like ved står i dag en av to kanoner som ble plassert der på 1700-tallet til forsvar for Arendals innseiling.
På 1800-tallet levde folk av sjøfart, losing og fiske. I år 1900 var det 26 bebodde hus med i alt 144 beboere. På begynnelsen av 1900-tallet var seilskutetiden slutt, og det var ikke lenger det samme behovet for uthavnene. Tollstasjonen ble nedlagt i 1960, losstasjonen i 1971 og postkontoret i 1975.
I 2016 ble det tidligere Raet landskapsvernområde samt flere tilstøtende verneområder omgjort til Raet nasjonalpark.

Rekreasjon

På 1900-tallet ble Merdø stadig mer og mer et ferie- og turiststed. Den gamle bebyggelsen er i dag er fraflyttet, men husene benyttes stadig som sommerboliger. Merdø har også atskillig hyttebebyggelse fra 1900-tallet. Merdø har flere fine badeplasser med gode sandstrender, og er et populært utfartssted for folk i Arendals-området. Det går ferjer til og fra Merdø hver halvtime i sommersesongen. Vil man besøke Merdø i vinterhalvåret, kan man bestille taxibåt hos begge fergeselskapene.

Annet

Forfatteren Jonas Lie lar romanen Losen og hans hustru hente motiv fra Merdø. Den norske spillefilmen Begynnelsen på en historie, med blant annet Wenche Foss i en av hovedrollene, foregår stort sett på Merdø.
Vale tudo

1920-tallet

Kampsportarrangementer kalt Vale Tudo ble populært i brasilianske sirkuser på 1920-tallet. Eksempler på slike hendelser er beskrevet i Japanese-American Courier den 4. oktober 1928:
En rapport fra São Paulo oppgir at Jiu Jitsu virkelig er en kunstform, og at i en underholdende forestilling i sideteltet til et stort sirkus møtte en Bahian av store proporsjoner sin overmann i en liten japansk bryter. Mannen var en utøver av Capoeira, en gammel søramerikansk kampstil, men etter å ha fått japaneren på ryggen og sparket etter hodet hans ... benyttet den lille asiaten seg av et Jiu Jitsu-grep og kastet Bahianen vekk, og etter en kort kamp på bakken ble han funnet sittende på den stilleliggende kroppen til den store motstanderen.

Moderne Vale tudo

I dag blir det fortsatt holdt Vale tudo-arrangementer i store tall rundt om i Brasil. Imidlertid, grunnet den voldelige og blodige naturen til sporten, forårsaker disse "undergrunnsarrangementene" noen ganger kontroverser i media. Kritikere av sporten argumenterer med at Vale tudo-arrangementer bør adoptere de mye tryggere MMA-reglene som har oppstått og mottatt atletisk sanksjonering i land som USA og Japan. Tilhengere av Vale tudo svarer med at den sanksjonerte MMA-stilen som er utviklet i USA er nå så ulik tradisjonell Vale tudo at det bør anses som en helt annen sport, akkurat som kickboksing anses å være noe annet enn Muay thai.
Charles Aránguiz

Landslaget

Han ble tatt ut til Fotball-VM 2014 i Brasil .
Han ble tatt ut til Copa America 2015 på hjemmebane, der Chile vant finalen etter straffesparkkonkurranse.
Han ble tatt ut i Chiles tropp til FIFA Confederations Cup 2017 i Russland.
Tyndarimorpha

Utbredelse

Arten er utbredt i den Neotropiske økosonen.
Renesas H8

H8-familien er større familie av 8-biter, 16-biter og 32-biter mikrokontrollere som lages av Renesas Technology. Mikrokontrollerne oppstod hos Hitachi Semiconductor tidlig på 1990-tallet. Familien av CISC-maskiner er stort sett ikke beslektet med høyytelses SuperH-familien av 32-biter RISC mikrokontrollere.
H8-familien har vært støttet av Linuxkjernen siden versjon 4.2.
Néa Ionía

Néa Ionía (gresk: Νέα Ιωνία, «Nye Jonia») er en kommune i de nordlige forstedene til Athen i Hellas. Kommunen inngår i periferien Nord-Athen i periferien Attikí.
Néa Ionía ligger nordøst for Patísia og er oppkalt etter Jonia, et gresk område i på vestkysten av Anatolia siden antikken, og som mange grekere måtte emigrerte fra på 1920-tallet etter den gresk-tyrkiske krigen 1919-1922.
Området bestod tidligere av jordbruksområde og skog, og man finner noe av skogene igjen i enkelte allmenninger i dag. Mye av kommunen er i dag urbanisert. Néa Ionía har skoler, bank, postkontor og offentlige plasser (plateies).
Norgesmesterskapet i orientering 1951

Norgesmesterskapet i orientering 1951 bestod av flere arrangementer som i 1951 kåret norgesmestere i orientering.
Kongepokalen ble vunnet av Kjell Staxrud.
Piezogenista

Utseende

En middelsstor, avlang, rødbrunlig trebukk. Oversiden er blank og tydelig punktert. Antennene er kraftige og sagtakkede, noe lengre enn kroppen. Pronotum er trapesformet sett ovenfra, noe innsnevret ved roten, lengre enn bredt. Dekkvingene er jevnbrede, i spissen med en kort tann, ytterkanten mørkere. Beina er middels kraftige, baklårene litt klubbeformede, lår og legger nokså korte.

Utbredelse

Arten er utbredt i det østlige Brasil.
Synode (evangelisk kirke)

Synode er en betegnelse på det kirkelige selvstyre innenfor de evangelisk-lutherske kirker i Tyskland. Innenfor de enkelte Landkirker snakker man om Landssynoder eller Kirkesynoder (som i Hessen-Nassau), og på det sentrale, nasjonale plan om dekanats-synoder eller kretssynoder.
Karate under Asialekene 2010

Karate under Asialekene 2010. Karate var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 24. og 26. november 2010. Det ble konkurrert i sju klasser for menn og i seks for kvinner. 183 utøvere fra trettifire nasjoner deltok. Alle tapende semifinalister fikk bronsemedaljer.
Garthus

Garthus er ei grend i Begnadalen og en grunnkrets i Sør-Aurdal kommune i Oppland.
Veidele mellom Europavei 16 og Austsidevegen på østsiden av elva som går sørover mot veidele tilbake til Europavei 16 ved Tollefsrud og vei videre til Begna, og nordover til veidele tilbake til Europavei 16 ved Hølera.

Næringsliv

Stensrud camping på østsiden av elva med hytter, campingplasser og utleie av rom.
Brekkeåsen

Brekkeåsen er et boligfelt i Re kommune i Vestfold. Brekkeåsen utgjør sammen med Kirkevoll et tettsted som omkranser Våle kirke. Stedet har 955 innbyggere per 1. januar 2014, med et tettstedareal på 0,60 km².
Grunnkretser i Bjugn kommune

Grunnkretser i Bjugn kommune er delområder og grunnkretser som seksjonerer Bjugn kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
NM i bryting 1919

NM i bryting 1919 ble arrangert i Trondhjem 8.-9. mars. Arrangør var SK Freidig. Kongepokalen ble vunnet av Frithjof Andersen.
Proceroblesthis

Utseende

En nokså liten, slank, gråbrun trebukk. Antennene er betydelig lengre enn kroppen. Dekkvingene er lange og parallellsidige. Beina er brunrøde.

Utbredelse

Arten lever i det sørøstlige Brasil.
Ørkenkommandos

Ørkenkommandos var kallenavnet på en gruppe britiske fallskjermsoldater under den andre verdenskrigen. Høsten 1942, før slaget ved El Alamein levde disse soldatene dypt inne i Sahara, langt bak tyskernes linjer. Soldatene levde nesten som omstreifende beduiner i britiske uniformer.
Disse soldatene hadde lært seg å overleve i ørkenen, ofte på mindre enn 2,5 dl. vann hver dag. De hadde også lært seg hvordan de best mulig kunne forsvinne som en luftspeiling hver gang de ble forfulgt av sine fiender. Hvis de måtte kunne de også vandre over flere hundre kilometer fra og til sine baser uten større problemer.
Måtene de skapte kaos og død blant tyskerne på var mange. Men det var mest vanlig at de snek seg inn på sterk bevoktede områder og sprenge utstyr og drepe personale. Når de for eksempel skulle sprenge noen fiendtlige fly, så enten snek de seg inn på flyplassene eller de kledde seg i tyske uniformer og kjørte forbi kontrollpostene i lastebiler med tyske kjennetegn.
Innen utgangen av 1942 hadde de utrette store skader både på aksestyrkenes forsyninger og moral. Erwin Rommel som ledet mange av styrkene i ørkenen mente at ingen britisk enhet av samme størrelse hadde påført aksemaktene like store skader som det ørkenkommandos gjorde.
Joan Jett

Biografi

Joan Jett ble født i Wynnewood, en forstad til Philadelphia, Pennsylvania, 22. september 1958. Hun flyttet til Wheaton, Maryland i 1967, der hun droppet ut av skolen som 15-åring for å drive med musikk på heltid. Hun flyttet senere til Los Angeles.

The Runaways

Joan Jett var med på å starte opp rockebandet The Runaways på 70-tallet. Bandet, som besto av Sandy West, Micki Steele (som senere forlot bandet), Jackie Fox, Lita Ford og Cherie Currie, ga ut hele fem album fra 1975 til 1979. The Runaways ble oppløst i 1979. Til tross for stor suksess i Japan og Europa, ble aldri rockebandet særlig kjent i USA. 
Kort tid etter The Runaways, publiserte Joan Jett albumet (GI) med bandet 
The Germs.

Solokarriere

Etter arbeidet med The Runaways og The Germs, forsøkte Joan Jett seg som soloartist. Hun var involvert i en film som omhandlet The Runaways, men filmen ble aldri publisert. Under arbeidet med filmmusikk til filmen, møtte Joan Jett produsenten Kenny Laguna. Sammen laget de et soloalbum, men prosjektet ble forkastet av mer enn 20 amerikanske plateselskaper. Dette tvang Joan Jett til å starte sitt eget plateselskap, kalt Blackhearts Records, som ble finansiert av Kenny Laguna.

Joan Jett and The Blackhearts

Joan Jett stiftet bandet "The Blackhearts" etter den vanskelige tiden som soloartist. Hun satte inn en annonse i 
L.A. Weekly, der hun søkte etter "tre gode menn". Hun fikk med seg den tidligere punkeren Gary Ryan på bass, Eric Ambel på gitar og Danny "Furious" O'Brien på trommer. The Blackhearts holdt flere konserter i Hollywood før de dro på Europa-turné til blant annet Nederland og England.  
Trommisen Danny O'Brien forlot bandet etter Europa-turneen, og ble byttet ut med Lee Crystal. Gitaristen Eric Ambel ble senere erstattet av Ricky Byrd. Med de nye medlemmene av bandet, spilte Jett inn albumet "I Love Rock N' Roll" i 1982. Tittelsangen med samme navn ble en kjempehit, og er i dag regnet som den 28. beste sangen noen sinne av Billboard Magazine. Etter suksessen med dette albumet, var The Blackhearts med på flere store turneer med blant annet Aerosmith og The Police. Joan Jett og bandet ble til og med de første engelskspråklige rockeartistene som opptrådte i Panama og Den dominikanske republikk.  
Bruce Springsteen skrev sangen «Light of Day» for Joan Jett, og sangen ble en stor suksess. Bandet gjennomgikk igjen store forandringer, og bassist Gary Ryan og trommis Lee Crystal ble byttet ut med henholdsvis Thommy Price og Kasim Sulton.
Would You Please Welcome

Would You Please Welcome er et musikkalbum med Christer Knutsen, utgitt i 2005. Dette er hans første plate som soloartist. Albumet lå en uke på VG-lista og endte med 23.-plass som beste plassering.
Porsangmoen

Porsangmoen ligger i Porsanger kommune, knapt 15 kilometer fra Lakselv, i retning Skoganvarre og Karasjok. Porsangmoen er standkvarter for Garnisonen i Porsanger (GP), Finnmark Heimevernsdistrikt 17. Sammen med Hálkavárre utgjør Porsangmoen et av Forsvarets store skyte- og øvingsfelt.

Historie

Distriktskommando Finnmark ble etablert på Skoganvarre (8 km Sør for Porsangmoen) fra begynnelsen av april 1945. Skoganvarre egnet seg ikke til en større militærleir. Sjefen oberst Arne Dagfin Dahl ba ingeniørsjefen om å rekognosere for en ny leir ved Ikkasvannene. Ingeniørsjefen anbefalte å bygge leiren lenger ned for å utnytte trykket fra vannene. Oberst Dahl godkjente anbefalingen, tegnet inn skytefeltgrensene på et kart og sendte dette til regjeringen i London. Rettssaken etter denne grunnervervelse var ferdig behandlet i 1986.
Sjuprikket marihøne

Utseende

Sjuprikket marihøne er mellom 5 og 8 millimeter lang. Dekkvingene er røde med syv svarte flekker.

Levevis

Sjuprikket marihøne finnes på en lang rekke planter, i ulike naturtyper.
Lars Sandness

Musikalske kjenneteikn

Poppa-Lars lager hovedsakelig samplebaserte beats bygget rundt et skjelett av samples trommelydar. På «Nord og Ned» og «Mørketid» var alle instrumentalene laget på denne måten, med unntak av noen spor med studiomusikere. 
På EP-en «Påfyll» begynte Poppa å eksperimentere med instrument på nye måter: Han lot kjente musikere improvisere over loops, for så å ta fatt i opptaket på samme måte som et sample. Med tiden har det blitt flere og flere instrumenter i repertoaret, og på «III: Folket bak Nordavind» var det til og med en sang hvor ikke et eneste trommeslag var programmert.
Produksjonsutstyret Lars lager musikk med består av en AKAI MPC 3000 (tidligere MPC 60), en Mac med programmet Logic og en Mackie D8B-mikser. 
De tidlige instrumentalene til Lars var tungt inspirert av klassiske østkystprodusenter som Da Beatminerz og DJ Premier. Nå om dagen er favorittprodusentene hans folk som Rick Rock, Just Blaze og Timbaland.
Poppa-Lars og Jørg-1 fra Tungtvann vant Edvard-prisen 2001 i klassen populærmusikk - åpen klasse for Nord og ned.
Koolie

Etymologi

Rasenavnet koolie er avledet av det moderne engelske begrepet collie, som beskriver en gruppe gjeterhunder med britisk opprinnelse, via coolie og det gamle engelske uttrykket colley. Til å begynne med ble koolie og coolie brukt parallelt til å beskrive denne hunden, men siden har Koolie Club of Australia bestemt at navnet på hunderasen skal skrives med bokstaven 'k', som koolie. Dette for å unngå misforståelser med andre collieraser.

Opprinnelse

Koolie oppsto tidlig på 1800-tallet og er trolig et resultat av krysninger mellom britiske hunder av collietype, (sannsynligvis korthåret collie) og en eller flere kontinentale europeiske fårehunder. Dette var hunder som opprinnelig ble bragt til Australia av europeiske immigranter. Noen hevder også at noen linjer ble influert av kelpie og border collie under industrialiseringen. Opprinnelsen blir imidlertid bare kvalifiserte gjetninger, siden opphavet aldri har blitt kartlagt og dokumentert.
Koolie Club of Australia ble dannet i april 2000 og har per 2015 over 200 medlemmer og 1000 registreringer. Klubben fungerer som stambokregister for rasen, som mangler anerkjennelse fra de store, internasjonale kennelklubbene.

Beskrivelse

Koolie viser stort mangfold som rase. Den er mellomstor til stor i størrelse og har en lett rektangulær kroppsbygning. Hodet er trekantet, langstrakt og har stående, spisse ører. Øynene kan være brune, blå eller en kombinasjon begge. Høyden varier fra 40 til 60 cm på skulderen. Pelsen er enten kort, semikort eller semilang (som hos border collie) og finnes i mange farger og kombinasjoner. Solid rød og sort, sort/tan, rød/hvit, rød og blå merle, og tricolor er vanlig.

Bruksområde

Koolie avles nærmest utelukkende som arbeidende gjeterhund. Den har høy kapasitet og egner seg ypperlig til å gjete både sau, kveg og gris.
Som type er den pågående, uredd, hurtig og særdeles utholdende og lydhør. Det hevdes at en koolie må kunne tåle å jobbe i opp mot 14 timer om dagen. Rasen er kjent for å utnytte flere teknikker når den gjeter, men såkalt eyeing (stirring) er ikke vanlig. Den brukes imidlertid som både header, heeler og catch dog. Likeledes er rasen kjent for såkalt backing (kryper over ryggen til beitedyr i trange innhegninger). Kollie har dessuten gode egenskaper som vakt- og vokterhund.

Atferd

Koolie har høyt aktivitetsnivå og vil bare sekundært fungere som en god familiehund. Den er oppmerksom, pågående og lojal av type, men også selvstendig, skeptisk og voktsom av natur. Koolie passer best for folk med behov for en god gjeterhund.